Source: https://www.tax-fin-lex.si/Zbirke/SodnaPraksaList?nodeId=d5ef94ca-b761-4424-abf8-5731e5c17c02
Timestamp: 2019-08-18 01:05:34+00:00
Document Index: 288344

Matched Legal Cases: ['ZKP ', 'sodišče ', 'sodišče ', 'Sodišče ', 'sodišče ', 'sodišče ']

VSK sklep Kp 71/2006
VSK0001894
ZKP člen 83, 214, 214/1, 219, 371, 371/1-2, 83, 214, 214/1, 219, 371, 371/1-2.
nedovoljen dokaz - odredba - utemeljen sum
V zvezi z utemeljenim sumom pritožnik povsem utemeljeno opozarja, da preiskovalna sodnica ni mogla preveriti zatrjevanega utemeljenega suma, saj je policija v predlogu za izdajo odredbe sum utemeljevala zgolj z navedbo zanesljivih podatkov oz. da utemeljen sum izvira iz zanesljivih podatkov, ki jih je pridobila policija. Nobenega dvoma ni, da tako posplošena navedba, ne da bi bila podrobneje konkretizirana, ne omogoča njenega preizkusa, saj ni jasno, kje, kdaj in od koga je policija prišla do teh, tako imenovanih zanesljivih podatkov.
VSC sodba Cp 1272/2005
VSC01273
Povečano škodno nevarnost predstavlja spust vojakov po strmem pobočju, v hitrem tempu, s polno vojaško opremo po spolzkem terenu z obrabljenimi podplati na čevljih.
VSL sodba II Cp 6290/2005
VSL50299
duševne bolečine zaradi zmanjšanja življenjske aktivnosti - zvin vratne hrbtenice
VSL sklep R 572/2006
VSL52637
ZIZ člen 35, 166, 35, 166.
Ker mora po določbi 168. čl. ZIZ upnik izkazati, da je dolžnik lastnik nepremičnin, predstavlja presoja o tem, ali je upnik izkazal lastništvo dolžnika na nepremičninah, odločitev o utemeljenosti ali neutemeljenosti izvršilnega predloga. To pa ni več predhoden preizkus predloga za izvršbo.
VSK sklep I Cp 462/2005
VSK02233
ZD člen 28, 28/5, 29, 28, 28/5, 29.
darilna pogodba za primer smrti - veljavnost pogodbe - prikrajšanje nujnega deleža - vračunavanje daril
Ker je po veljavnih pravnih pravilih civilnega prava darilna pogodba sklenjena tedaj, ko je stvar izročena, je poleg veljavnosti navedene darilne pogodbe bistvena ugotovitev, da darovalka po sklenitvi pogodbe nepremičnin ni izročila, temveč jih je imela v posesti do smrti, zato je vrednost takega darila treba prišteti vrednosti čiste zapuščine.
VSK sodba I Cp 14/2005
VSK01987
ZOR člen 18, 200, 376, 376/1, 18, 200, 376, 376/1.
zastaranje - začetek teka zastaralnega roka v zvezi z nepremoženjsko škodo - končano zdravljenje
Začetek zastaralnega roka v zvezi z nepremoženjsko škodo praviloma sovpada s trenutkom, ko se oškodovančevo zdravstveno stanje objektivno gledano tako ustali, da je mogoče opredeliti višino tožbenega zahtevka. Zadošča že, da je oškodovančevo zdravstveno stanje stabilizirano do mere, ki dopušča opredelitev škode. Za začetek teka zastaralnega roka je odločilen trenutek, ko je oškodovanec lahko zvedel za škodo in njenega povzročitelja, kar pomeni, ko ni bilo nobene ovire, da bi prišel do teh podatkov. Namreč tudi oškodovanec mora pri uveljavljanju svojih pravic ravnati s skrbnostjo, ki se v pravnem prometu zahteva (18.čl. ZOR) in trenutka o tem, kdaj je za določeno okoliščino zvedel, ne more odmikati iz razlogov, ki niso utemeljeni.
VDSS sklep Pdp 688/2006
VDS03602
ZDR člen 83, 83/1, 83/2. ZIZ člen 272, 272/1.
novi ZDR - začasna odredba - nedenarna terjatev - redna odpoved PZ iz krivdnega razloga - zagovor - rok
Med prejemom vabila na zagovor pred redno odpovedjo PZ iz krivdnega razloga po 2. odstavku 83. člena in dnem, ko naj bi tožnik podal zagovor, je bilo 7 dni, kar predstavlja primeren rok za pripravo zagovora. Ker je pred podano redno odpovedjo PZ iz krivdnega razloga tožena stranka tožniku podala pisno opozorilo po 1. odstavku 83. člena ZDR, verjetnost terjatve ni izkazana.
VSK sklep II Cp 625/2006
VSK01961
ZIZ člen 189, 189/4, 189, 189/4.
sklep o domiku nepremičnin - prodaja nepremičnin
Sklep o domiku nepremičnine se lahko izpodbija le zaradi nepravilnosti pri dražbi. Kršitev predpisov o dražbi pa pritožba ne zatrjuje.
VSK sklep I Cp 1661/2005
VSK01765
ZPP člen 155, 155/1, 155, 155/1.
zaznamba sklepa o izvršbi - stroški postopka
V tem postopku ni mogoče priznati strošek za plačilo sodne takse za opravljeno zaznambo sklepa o izvršbi. Gre za strošek, vezan na usodo izvršilnega postopka. Kdo bo v končni fazi trpel ta strošek, je namreč odvisno od utemeljenosti izvršilnega postopka.
VSK sklep I Cp 365/2005
VSK02223
ZNP člen 168, 168/1, 168, 168/1. ZKZ člen 22, 22. OZ člen 508, 508/2, 508, 508/2.
sodni depozit - kupoprodajna pogodba za kmetijsko zemljišče - prednostna pravica
Kupoprodajna pogodba za kmetijsko zemljišče je glede na določbe ZKZ sklenjena veljavno šele po opravljenem postopku, določenem v navedenem zakonu (sklenitev kupoprodajne pogodbe, ki jo mora odobriti upravna enota), in ne že s trenutkom, ko prejme ponudnik upravičenčevo izjavo o sprejemu ponudbe. ZKZ ne predvideva obveznosti plačila oz. položitve kupnine ob sprejemu ponudbe, zaradi posebne zakonske ureditve pri prodaji kmetijskih zemljišč pa je izključena tudi smiselna uporaba določbe 2. odstavka 508. člena Obligacijskega zakonika (OZ), ki ob uveljavljanju pogodbene predkupne pravice nalaga predkupnemu upravičencu, da hkrati z izjavo, da kupuje stvar, plača kupnino, določeno v lastnikovem obvestilu o nameravani prodaji, ali jo položi pri sodišču.
VDS sklep Pdp 688/2006
ZIZ člen 272, 272/1, 272, 272/1. ZDR člen 83, 83/1, 83/2, 83, 83/1, 83/2.
novi ZDR - začasna odredba - nedenarna terjatev - zagovor - rok
VSK sodba I Cp 1128/2004
VSK02058
ZOR člen 154, 154/1, 200, 203, 154, 154/1, 200, 203.
subjektivna odškodninska odgovornost - primerna skrbnost - eksplozija grelnika vode - opekline - odškodnina za nepremoženjsko škodo
Tudi toženec ni ravnal s primerno skrbnostjo, prevzel je delo, za katerega se je izkazalo, da zanj ni bil primerno strokoven, prav tako se ni pozanimal o navodilih in tehničnih pogojih za montažo grelnika, tako da je opravil vgradnjo grelnika na neustrezno iztočno pipo, kar je imelo za posledico eksplozijo. Ravnanje je torej treba opredeliti kot malomarnost, zaradi česar je podana njegova odškodninska odgovornost.
VSK sodba I Cp 689/2005
VSK01918
ZOR člen 200, 203, 200, 203. OZ člen 179, 182, 179, 182.
nevarna dejavnost - nepremoženjska škoda
Azbestno-cementna proizvodnja je nevarna dejavnost v smislu določbe 173. člena ZOR, enako določbo pa ima tudi sedaj veljavni 149. člen OZ. Višina odškodnine za negmotno škodo.
VSK sklep in sodba I Cp 502/2005
VSK01913
ZTLR člen 42, 42/2, 42, 42/2.
negatorna tožba - pasivna legitimacija
Tožnica je zahtevala varstvo lastninske pravice z negatorno tožbo po 42. členu ZTLR. Pasivno legitimirana je lahko vsaka oseba, ki vznemirja lastnika (ali domnevnega lastnika), poleg neposrednega motilca lahko tudi tisti, ki je nekomu drugemu naročil, naj vznemirja lastnika ali domnevnega lastnika v njegovi pravici, ali pa tisti, ki ima od takšnega vznemirjanja korist in je podana njegova odobritev oz. soglasje.
VSK sklep I Cp 1482/2005
VSK01986
ZOR člen 60, 61, 65, 60, 61, 65. ZDen člen 5, 5.
denacionalizaciji postopek - arondacija - izključitev svobodne volje
Arondacija je vsekakor pomenila državni ukrep, ki je lastnikom razlaščenih kmetijskih zemljišč zaradi utemeljenega strahu povzročil izključitev njihove svobodne poslovne volje. Sklenitev poslov, ki so v vzročni zvezi z arondacijskim postopkom je zato mogoče v smislu pogodbenega prava šteti za pomanjkljive, saj je do njih prišlo zaradi očitne napake volje.
VSK sklep I Cp 776/2006
VSK02221
ZNP člen 118, 119, 118, 119.
razdelitev solastnega premoženja - vsebina predloga
Glede na to, da se sedaj zemljiškoknjižni podatki vodijo v elektronski obliki, sodišče pa ima do njih neposreden dostop, in je celo sodišče samo te deleže že razbralo iz zemljiškoknjižnih podatkov, je sklep o zavrženju predloga neutemeljen.
VSK sklep I Cp 76/2005
VSK02413
ZPP člen 86, 86/1, 86/3, 86/4, 339, 339/2-8, 499, 499/1, 86, 86/1, 86/3, 86/4, 339, 339/2-8, 499, 499/1.
zavrženje revizije - uporaba določb zpp/99 - bistvena kršitev določb pravdnega postopka
Sodišče prve stopnje je vloženo revizijo zavrglo in odločitev oprlo na 3. in 4. odst. 86. člena ZPP/99, pri tem pa je spregledalo določbo 1. odst. 499. člena ZPP/99, ki določa, da če je bila tožba vložena pred uveljavitvijo tega zakona, se v postopku (med drugimi) ne uporabljata določbi 3. in 4. odst. 86. člena ZPP. ZPP/99 je pričel veljati 14.7.1999, tožba v tej zadevi pa je bila vložena 29.4.1998, torej pred uveljavitvijo ZPP/99, zato sodišče prve stopnje ne bi smelo uporabiti določb 3. in 4. odst. 86. člena ZPP/99.
VSK sklep I Cp 1086/2005
VSK01984
ZZK-1 člen 9, 149, 150, 9, 149, 150.
subjektivne meje pravnomočnosti - dovolitev vpisa v zemljiško knjigo
Subjektivne meje pravnomočnosti, ki zadevajo istovetnost pravdnih strank, učinkujejo tudi proti dedičem, univerzalnim pravnim naslednikom.
VSM sodba I Cp 1590/2005
VSM20250
Odločitev sodišča prve stopnje, da prizna tožeči stranki zahtevano odmeno za oskrbo pokojne tašče, matere toženca, za čas od januarja 1998 do septembra 1999, je materialnopravno sprejemljiva, saj je sodišče prve stopnje utemeljeno izhajalo iz pravil o neupravičeni pridobitvi (člen 210 za to pravno razmerje še upoštevnih pravnih pravil Zakona o obligacijskih razmerjih - ZOR v povezavi s členom 1060 Obligacijskega zakonika - OZ), potem ko je v dejanskem oziru ocenilo, da je v navedenem časovnem obdobju tožnica skrbela za oskrbo toženčeve matere, brez njegove pomoči in soprispevka, čeprav sta bili k temu obvezani obe pravdni stranki kot prevzemnici izročenega premoženja pokojne toženčeve matere. Razbremenitev toženca pri izpolnjevanju njegovega dela obveznosti oskrbovati pokojno mater poleg tožnice pomeni zanj nedvomno okoriščenje in po drugi strani prikrajšanje za tožnico, ki je izvajala delo in skrb v večjem obsegu, kot bi to bila dolžna.
VSK sodba I Cp 484/2005
VSK02219
ZOR člen 380, 380/1, 388, 919, 919/1, 919/2, 380, 380/1, 388, 919, 919/1, 919/2. ZPP člen 254, 254.
roki za izplačilo zavarovalnine - ugovor zastaranja - potreben čas za ugotovitev obstoja obveznosti - postavitev drugega izvedenca
Ker je za oceno stopnje invalidnosti potrebno izvedenčevo sodelovanje, ima stranka pravico prilagoditi (skrčiti ali zvišati) svoj zahtevek po danemu izvedenskemu mnenju. Če gre za zvišanje tožbenega zahtevka, do tega pa je prišlo že po izteku relativnega zastaralnega roka, zvišana zavarovančeva terjatev ni zastarala. Smisel zakonskih določb o kratkih rokih za izplačilo zavarovalnine je v tem, da začne teči 14-dnevni rok takoj, ko pridobi zavarovalnica na voljo potrebne podatke in dokazila, na podlagi katerih lahko kot skrben strokovnjak sama presodi obstoj svoje obveznosti iz zavarovalne pogodbe.